Μια ακόμη διάκριση για τους φοιτητές του Διατμηματικού ΜΒΑ! Οι φοιτητές μας κ.κ. **Βασίλειος Δέρβος**, **Μαρία Μπερτζέμη** και **Αλέξανδρος Φλώρος** έλαβαν την **1η Θέση** στον πανελλήνιο φοιτητικό διαγωνισμό διαπραγματεύσεων «**Athens Negotiations Tournament 2019**» - <http://ant.aueb.gr> – που πραγματοποιήθηκε το διήμερο **13 & 14 Απριλίου 2019** στην Αθήνα.

Στο διαγωνισμό επιλέχθηκαν αρχικά **18 τριμελείς ομάδες** αποτελούμενες από φοιτητές που προέρχονταν από **12 διαφορετικά πανεπιστήμια** της χώρας. Οι διαγωνιζόμενες ομάδες συμμετείχαν σε **4 προσομοιώσεις διαπραγμάτευσης επιχειρηματικών και εμπορικών διαφωνιών**. Βάσει της αξιολόγησης της συνολικής απόδοσής τους με τη χρήση ποσοτικών και ποιοτικών δεικτών, οι δύο ομάδες με την υψηλότερη βαθμολογία διαγωνίστηκαν σε ένα πρόσθετο σενάριο διαπραγμάτευσης στον τελικό.

Ο τελικός πραγματοποιήθηκε μπροστά σε ένα κοινό 140 ατόμων, στο **Κέντρο Αριστείας και Καινοτομίας** της πολυεθνικής εταιρείας **PeopleCert**, **παρουσία** **υψηλόβαθμων στελεχών από διάφορες εταιρείες και κλάδους** όπου αποτέλεσαν και την κριτική επιτροπή. Η ομάδα του Μεταπτυχιακού μας αναδείχθηκε **νικήτρια, ομοφώνως**.

Η νικήτρια ομάδα και οι λοιποί συμμετέχοντες έλαβαν **έπαθλα υψηλής αξίας** **&** **υποτροφίες** από το **ΠΛΑΙΣΙΟ** και την **PeopleCert**. Χορηγοί και υποστηρικτές της διοργάνωσης ήταν οι εταιρίες: *PeopleCert, ΠΛΑΙΣΙΟ, Διεθνής Αερολιμένας Αθηνών, GAP-EVIOL, Goldair-Handling*. Χορηγοί επικοινωνίας του διαγωνισμού ήταν οι: *ΕΡΤ, Star.gr, skywalker.gr, thinkbiz.gr, epixeiro.gr, epixeirein.gr, energypress.gr, beastypress.gr, stentoras.gr*.

Το διαγωνισμό διοργάνωσε το Τμήμα Οργάνωσης & Διοίκησης του ΟΠΑ υπό την επιστημονική καθοδήγηση του επίκουρου καθηγητή & **καθηγητή του ΜΒΑ κ. Ηλία Καπουτσή**. Το διαγωνισμό υποστήριξαν 40 εθελοντές-φοιτητές του ΟΠΑ, στο πλαίσιο μιας καινοτόμου εσωτερικής πρακτικής άσκησης τους σε θέματα διοίκησης και ηγεσίας.